Sarebide

Sarebide da Berria, Hamaika Telebista, Euskal Irratiak, Kanaldude eta Euskalerria Irratia hedabideek, Elhuyar fundazioarekin batera, osaturiko egitasmoa «mugaz gaindiko lankidetza teknologikorako sare bat sortzeko». Egitasmoa 2025eko azaroaren 14an aurkeztu zuten, Iruñean eginiko prentsaurreko baten bidez. Proiektuko bultzatzaileek esplikatu zutenez, Sarebidek hiru lan ildo nagusi ditu: «baliabide eta soluzio teknologiko komunak garatzea; sare eta kanal berriak sortzea, euskarazko ikus-entzunezko edukiak gehiago zabaltzeko; eta sarea osatzen duten hedabideen azpiegitura digitala gaurkotzea». Sarebidek Nafarroa-Euskadi-Akitania Berria euroeskualdearen laguntza jaso du Interreg Poctefa mugaz gaindiko lankidetza programaren funtsen bitartez.

 Erreferentziak